સીકલીગર ગેંગનો મુખ્ય સૂત્રધાર જોગીન્દરસીંગ ઉર્ફે કબીરસીંગ સીકલીગર ઉપરાંત ગોમા મારવાડી, અતુલ પાંડે વગેરે કારમાં જ સાથે હોવાનું જણાઇ આવતાં તમામની પોલીસે ધરપકડ કરી હતી. પકડાયેલાઓમાં વડોદરાના રણોલી બ્રીજ પાસે સત્યનારાયણ સાસોયટી ખાતે રહેતા જોગીન્દરસિંગ ઉર્ફે કબીરસિંગ સંતોકસિંગ સીકલીગર, યમુનામીલ પાસે રહેતા ગબ્બરસિંગ દીલીપસિંગ સીકલીગર, દાંડીયાબજાર ખાતે જંબુબેટમાં રહેતો અતુલ પ્રભાકર પાંડે, વારસીયા વિસ્તારમાં રહતે શરૂસિંગ છત્તરસિંગ સીકલીગર તથા ગોમાભાઇ અમરાભાઇ મારવાડીનો સમાવેશ થતો હતો. તેમની પાસેથી ગનેશીયુ, ડીસમીસ, હથોડો, જેવા ચોરી કરવા માટે ઉપયોગમાં લેવાતા સાધનો મળી આવ્યા હતા.